Veľká cena Talianska 2023

Veľká cena Talianska 2023 (tal. Formula 1 Pirelli Gran Premio d’Italia 2023) boli preteky Formuly 1, ktoré sa konali dňa 3. septembra 2023 na okruhu Autodromo Nazionale di Monza v Monze, neďaleko od Milána. Bola to štrnásta Veľká cena sezóny 2023 Majstrovstiev sveta Formule 1.

Max Verstappen viedol pred pretekmi v priebežnom poradí jazdcov pred Sergiom Pérezom a Fernandom Alonsom.

Priebeh kvalifikácie 
Carlos Sainz získal v kvalifikácii svoju prvú pole position v sezóne. Max Verstappen bol druhý a Charles Leclerc, jeho tímový kolega z Ferrari, tretí. Prvých troch jazdcov kvalifikácie delilo len 0,067 sekundy.

Priebeh pretekov 
Veľkú cenu Talianska vyhral Max Verstappen. Pre Holanďana to bolo desiate víťazstvo vo Veľkej cene za sebou, čím vytvoril nový rekord. Predchádzajúci rekord bol deväť víťazstiev v rade, ktorý stanovil Sebastian Vettel v sezóne 2013. Druhý skončil Sergio Pérez a tretí Carlos Sainz. Pre druhého menovaného to bolo prvé pódium v tejto sezóne. 

Hoci oba Red Bully boli v pretekárskom tempe rýchlejšie ako monoposty Ferrari, Sainz s nimi zvádzal tvrdé súboje. Prvých 14 kôl bol dokonca vo vedení. Nakoniec však bolo tempo Verstappena a Péreza príliš vysoké a Španiel musel prenechať svoje miesto najprv Verstappenovi a neskôr aj Checovi Pérezovi. Súboje s jazdcami Red Bullu veľmi zaťažili pneumatiky Carlosa Sainza, v dôsledku čoho sa k nemu v závere pretekov priblížil Charles Leclerc. S opotrebovanými pneumatikami musel odraziť útok svojho tímového kolegu, ktorý na domácich pretekoch Ferrari chcel taktiež získať posledné miesto na stupňoch víťazov. Sainz nakoniec dokázal odraziť všetky útoky Monackého pretekára a skončil tretí za Verstappenom a Pérezom. Charles Leclerc skončil štvrtý.

Výsledky

Kvalifikácia

Preteky 

Poznámky:
  – Preteky boli naplánované na 53 kôl ale kvôli prerušenému štartu boli skrátené o dve kolá.
  – George Russell dostal päťsekundovú penalizáciu za opustenie trate a získanie výhody. Trest nemal vplyv na jeho konečné umiestnenie.
  – Lewis Hamilton dostal päťsekundovú penalizáciu za spôsobenie kolízie s Oscarom Piastrim. Trest nemal vplyv na jeho konečné umiestnenie.
  – Oscar Piastri skončil na 11. mieste, ale dostal päťsekundovú penalizáciu za opustenie trate a získanie výhody.
  – Logan Sargeant dostal päťsekundovú penalizáciu za spôsobenie kolízie s Valtterim Bottasom. Trest nemal vplyv na jeho konečné umiestnenie.
  – Yuki Tsunoda neodštartoval do pretekov kvôli poruche motora počas zahrievacieho kola. Jeho miesto na štartovom rošte zostalo voľné.

Priebežné poradie šampionátu 
Poradie o Pohár jazdca (Top 5)

Poradie o Pohár konštruktérov (Top 5)

Referencie 

Formula 1 v roku 2023
Veľká cena Talianska
2023 v Taliansku